
NAMJENA PROGRAMA:

· razvijati pozitivan stav prema zdravlju i životu
· jačati pozitivnu sliku o sebi, samopoštovanje i unutarnju ravnotežu
· razvijati osobnu i društvenu odgovornost
· senzibilizirati učenike u razredu na potrebu pomaganja učenicima iz rizične skupine – RAZRED KAO TERAPIJSKA ZAJEDNICA
· razvijati vještinu komunikacije u školi i roditeljskom domu
· razvijanje kritičkog odnosa prema utjecaju društva (reklama, novina i sl.) i pritiscima vršnjaka
· poticati na donošenje ispravnih odluka
· upoznati učenike i roditelje s opasnostima po zdravlje pri uzimanju droge
· upoznati roditelje sa znakovima i simptomima koji ukazuju na uzimanje droge
· poticati učenike na bavljenje različitim aktivnostima za kvalitetno provođenje slobodnog vremena
· pratiti događanja u obitelji učenika i pružati stručnu pomoć
· podsjećati na važnost pružanja odgovarajuće podrške djeci 
· otkrivati učenike koji su skloni neprihvatljivom ponašanju, te ih obuhvatiti odgovarajućim tretmanom
· omogućiti da se u školi živi u pozitivnom i poticajnom okruženju 

                            [image: http://www.os-stanovi-zd.skole.hr/upload/os-stanovi-zd/images/newsimg/220/Image/ovisnost%20obitelj.jpg]
U realizaciji programa prevencije veoma je važna uloga roditelja!
Tijekom školske godine kontinuirano se surađuje  s drugim ustanovama i institucijama:
· Zavod za javno zdravstvo Zadar
· Centar za socijalnu skrb
· Centar za odgoj
· Policijska uprava Zadar
· Volonterski Centar 
· Upravni odjel za kulturu,obrazovanje i šport 


 
                U školi se kontinuirano provodi školski preventivni program „Za sigurno i poticajno okruženje među djecom“ od 1. do 8. razreda,  a uključeni su svi djelatnici, učenici, roditelji  i lokalna zajednica. Posebno odgovornu ulogu u provođenju programa imaju razrednici i stručno razvojna služba. 
U suradnji sa ZZJZ- Službom za mentalno zdravlje i prevenciju ovisnosti i PU zadarskom provodimo program „Zdrav za pet“. U sklopu tog programa učenici 6.i 7.r imaju predavanje na temu „Sigurno ponašanje djece na internetu“, a 8.r. predavanje „Nula promila“ od djelatnika iz policije i djelatnika Službe za mentalno zdravlje i prevenciju ovisnosti. Kroz edukaciju želimo smanjiti pojavu bilo koje ovisnosti kod učenika.
U 5. i 6.  razredima provodimo program „Trening životnih vještina“, također, u suradnji s sa ZZJZ - Službom za mentalno zdravlje i prevenciju ovisnosti. Programom je predviđeno održati po 8 tema u svim 5.im razredima a 9 tema u 6.r.  Cilj im je razvijati socijalne vještine kod djece, podučiti ih kako se suočavati s problemima, konfliktima, stresom, kako kvalitetno donositi odluke, kako reći „ne“ pritiscima i negativnim izazovima. 
Ove godine provoditi ćemo u dva sedma razreda program „Vještine za adolescenciju“ međunarodne udruge Lions kluba u suradnji s Uredom ujedinjenih naroda za prevenciju droge i kriminaliteta (UNODC) i Ministarstvom znanosti i obrazovanja. Razrednice će uz pomoć psihologinje na satovima razrednika tijekom iduće dvije školske godine provesti ukupno najmanje 28 radionica od ponuđenih 40.
           U program je uključena i briga za zdravlje  - od 1. razreda kroz nastavne predmete, satove razredne zajednice i predavanje liječnice primarne zdravstvene zaštite. Ti sadržaji obuhvaćaju zdravu prehranu, usvajanje i provođenje  pravilnih higijenskih navika, redovitu tjelesnu aktivnost, odgovorno ponašanje prema sebi i drugima. Također se radi na osvješćivanju kod donošenja odluka, preuzimanja odgovornosti i posljedica. U program je uključena i uporaba informacijske i komunikacijske tehnologije, te njihova zlouporaba – facebook, mobiteli – slikanje, neprimjerene poruke itd. U provođenje programa uključeni su i roditelji kroz roditeljske sastanke i redovite informativne razgovore s razrednikom.
Jedna od sastavnica ŠPP-a je i briga za kvalitetnom organizacijom slobodnog vremena naših učenika. Zato su im ponuđene brojne sekcije slobodnih aktivnosti koje mogu zadovoljiti najrazličitije interese.
Posebno ističemo sportske programe koji potiču kretanje i tjelesne aktivnosti.
Voditeljica ŠPP-a je psihologinja Dragana Švenjak.

